Nr. L 288/10 De Europæiske Fællesskabers Tidende 12. 10. 82 KOMMISSIONENS BESLUTNING af 27. september 1982 om fastslåelse af, at indførsel af apparatet »Aminco-Spectrofluorometer, model J4-8970« ikke kan ske med fritagelse for told efter den fælles toldtarif (82/685/EØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 1798/75 af 10. juli 1975 om fritagelse for told efter den fælles toldtarif ved indførsel af uddannelsesmæssigt, videnskabeligt eller kulturelt  materiale (1), senest ændret ved forordning (EØF) nr. 608/82 ?), under henvisning til Kommissionens forordning (EØF) nr. 2784/79 af 12. december 1979 om fastsæt- telse af gennemførelsesbestemmelserne til forordning (EØF) nr. 1798/75 ?, særlig artikel 7, og ud fra følgende betragtninger : Belgien har i skrivelse af 16. april 1982 anmodet Kommissionen om at indlede den i artikel 7 i forord- ning (EØF) nr. 2784/79 fastsatte procedure for at afgøre, om apparatet »Aminco-Spectrofluorometer, model J4-8970«, bestilt den 12. januar 1979 og bestemt til brug ved farmakokinetisk undersøgelse af forskellige lægemidler til human brug, samt undersø- gelse af transporten af calcium over de glatte musklers cellemembraner samt kar- og tarmvæggen, skal anses som et videnskabeligt apparat, samt i bekræftende fald, om der for tiden i Fællesskabet fremstilles apparater af tilsvarende videnskabelig værdi ; i overensstemmelse med artikel 7, stk. 5, i forordning (EØF) nr. 2784/79 er en ekspertgruppe, sammensat af repræsentanter fra alle medlemsstaterne, trådt sammen i Toldfritagelsesudvalget den 16. juli 1982 for at under- søge sagen ; det fremgår af denne undersøgelse, at det drejer sig om et spektrofluorometer ; () EFT nr. L 184 af 15. 7. 1975, s. 1. (?) EFT nr. L 74 af 18. 3. 1982, s. 4. P) EFT nr. L 318 af 13. 12. 1979, s. 32. på grund af dets objektive tekniske kendetegn, såsom dets evne til at opløse spektret, samt det formål, hvortil det skal anvendes, er dette apparat særligt egnet til videnskabelig forskning; apparater af denne art anvendes i øvrigt især til videnskabelige formål; det bør derfor anses for at være et videnskabeligt apparat ; ifølge oplysninger fra medlemsstaterne fremstilles der dog for tiden i Fællesskabet apparater af tilsvarende videnskabelig værdi og med samme anvendelsesformål som nævnte apparat ; det gælder for apparaterne »SFR 100« fremstillet af Baird-Atomic Ltd, East Street, Braintree, Essex/UK og »JY3C« fremstillet af firmaet Jobin Yvon, 16-18, rue du Canal, 91163 Longjumeau, Cedex/France — VEDTAGET FØLGENDE BESLUTNING : Artikel 1 Indførsel af apparatet »Aminco-Spectrofluorometer, model J4-8970«, der er omhandlet i Belgiens anmod- ning af 16. april 1982, kan ikke ske med fritagelse for told efter den fælles toldtarif. Artikel 2 Denne beslutning er rettet til medlemsstaterne. Udfærdiget i Bruxelles, den 27. september 1982. På Kommissionens vegne Karl-Heinz NARJES Medlem af Kommissionen